Y Gymdeithas Gymraeg - Prifysgol Abertawe
Mae'r GymGym yn trefnu llu o weithgareddau gan gynnwys tripiau rygbi, gigs, a crôls
Mae'r GymGym yn ganolog i fywyd myfyrwyr Cymraeg yn Abertawe
P'un a ydych chi'n siaradwr Cymraeg rhugl neu ddim ond yn ceisio ymarfer eich Cymraeg, bydd y GymGym yn rhoi cyfleoedd amrywiol i chi gymdeithasu â siaradwyr Cymraeg eraill mewn amgylchedd anffurfiol. Mae'n gyfle gwych i wneud ffrindiau newydd. Mae'r Gymdeithas Gymraeg yn cwrdd yn reolaidd gan drefnu llu o weithgareddau cymdeithasol trwy gyfrwng y Gymraeg gan gynnwys tripiau rygbi, gigs, a crôls, Eisteddfodau Rhyng-gol a llawer mwy. Mae'r Gymdeithas Gymraeg yn gweithio'n glos gyda Changen Abertawe o'r Coleg Cymraeg gan hefyd gefnogi Clwb Rygbi Tawe a Phêl Rwyd Tawe.
Yn 2016-17 roedd y Gym Gym yn un o bedair Cymdeithas i dderbyn 'Aur' o fewn system Undeb Myfyrwyr Prifysgol Abertawe. Mae'r gymdeithas bellach yn 'Gymdeithas Aur'.
Eisteddfod Ryng-golegol 2019
Cafodd yr Eisteddfod Ryng-golegol ei chynnal ym Mhrifysgol Abertawe eleni.
Roedd yr Eisteddfod, a chynhaliwyd ar y 1af ac 2il o Fawrth, yn cynnwys cystadlaethau amrywiol a safonol – yn gystadlaethau llwyfan a gwaith cartref yn cynnwys barddoniaeth a rhyddiaith, celf a gwyddoniaeth. Roedd hefyd cystadlaethau penodol i fyfyrwyr sy'n ddysgwyr Cymraeg.
Yn ogystal â'r Eisteddfod ar y dydd Sadwrn, cynhaliwyd cystadlaethau chwaraeon ryng-golegol ar brynhawn Gwener 1 Mawrth, gan gynnwys twrnament rygbi, pêl-droed a phêl-rwyd ac yna i gloi'r penwythnos roedd gig ar y nos Sadwrn gyda rhai o'r bandiau Cymraeg gorau sef Candelas, Mellt a HMS Morris.